
Fila de titlu a cărţii Cheia înţelesului (exemplar din Biblioteca MMB) Ghiță, prelungesc spiritul 
OTV în forme dintre cele 
Prima carte publicată la București în limba română este o culegere de mai dizgraţioase. [...] 


predici intitulată Cheia înţelesului, care a apărut în anul 1678, la scurtă 
vreme după numirea lui Șerban Cantacuzino ca domn al Ţării Românești 
în ultima decadă a lunii noiembrie). Predicile au fost traduse după o ediție 

U Ema CERAR i i A o ala | ACTUALITATE 
ucraineană publicată în anul 1665 la Liov. Majoritatea cărţilor bisericești 


tipărite în secolul al XVII-lea au fost editate cu cheltuiala domnilor, dar 
Schimbări din era 


publicarea Cheii înțelesului se datorează în întregime lui Varlaam, mitropolit sepia în 
i digitală. Apar meserii 


al Țării Românești în anii 1672-1679. Înaltul ierarh a angajat „dascăli învățați” 
să tălmăcească lucrarea în limba română și apoi a imprimat-o cu fonduri 
proprii la tipografia pe care o înființase în cursul aceluiași an la Mitropolie. Pe 
fila de titlu apare stema Ţării Românești, iar pe verso este imprimată stema 
mitropoliților Ungrovlahiei. Stema ecleziastică este însoţită de cinci versuri 
omagiale, prin care autorul anonim explică cititorilor semnificaţia celor patru 
simboluri ale puterii, pe care Divinitatea le-ar fi conferit mitropoliţilor Ţării 
Românești: „Crucea, cârjea, mitra și capasul mare/ Cu aceaste patru arme să 
bată războiu tare”. 

Stema mitropoliţilor Ţării Românești și versurile care îi sunt dedicate de pe verso 
foii de titlu 


Trecuseră zece ani de când în 1668 reședința mitropolitană fusese 
strămutată de la Târgoviște la București. Cărţi bisericești nu se mai tipăriseră 
demult, pentru că vechea tipografie a Mitropoliei, de la Târgoviște, care 
funcționase în vremea domniei lui Matei Basarab (1632-1654), își încetase 
existența după 1652. Așa că, spune mitropolitul Varlaam în Predoslovia către 
cititori: „apucatu-m-am și, cu multă osârdie, am nevoit și dascăli de 
tipografie am adus în sfânta și de dumnezeu păzita Mitropolie a Scaunului 
Bucureștilor. Și i-am așezat și de iznoavă (din nou n.n.) tipografie, adecă 
tipariu de tipăritul cărților, am rădicat cu toate meșteșugurile, câte au 
trebuit”. Varlaam mărturisește că alegerea Cheii înțelesului, ca primă carte 
imprimată în noua tipografie, nu a fost întâmplătoare. Cuvântările din 
această carte le consideră de mare folos un numai „bisericii ţării noastre 
rumânești”, ci și „sufletului neamului”, utile deopotrivă preoţilor și enoriașilor. 


meșteșugurile, câte au trebuit”. 


Cartea cuprinde 18 predici selectate din lucrarea cu același titlu a 
arhimandritului loannichie Galeatovski, reprezentant de seamă al literaturii 
religioase ucrainene din a doua jumătate a secolului al XVII-lea. Traducerea 
s-a făcut după cea de-a treia ediţie a cărții lui Galeatovski, tipărită la Liov în 
1665, în Tipografia lui Mihail Sliuzka. Scrierile teologului ucrainean, profesor 
la Colegiul de pe lângă mănăstirea Pecerska din Kiev și stareţ al mănăstirii 
Elețk din Cernigov, se bucurau de mare prestigiu și în Ţările Române. Autor 
al unui manual de retorică, Galeatovski era considerat o autoritate în 
domeniul oratoriei bisericești iar predicile scrise de el constituiau modele 
pentru clericii din întreg spațiul ortodox răsăritean. Predicile sau cazaniile, 
cum erau numite atunci, erau rostite de preoți la sfârșitul slujbei liturghiei, 
duminica sau la marile sărbători. Ele explicau pe înţelesul tuturor „tâlcul” 
pasajelor evanghelice citite în zilele respective și sădeau virtuți moral-creștine 
în sufletele credincioșilor. Predicile alcătuite de Galeatovski erau foarte 
apreciate de cititori sau auditori, pentru că găseau în ele nu numai „cheia” 
înțelegerii pildelor din Sfintele Scripturi, ci și referinţe la popoare și obiceiuri 
din Antichitate, argumente pentru combaterea dogmelor luterane sau calvine 
și atenţionări asupra pericolului otoman. 

Cartea are format in folio (29x19 cm.) și cuprinde la început 4 file 

file. Este tipărită cu alfabet chirlic, pe hârtie cu filigran, de ieromonahul în deciziile UE? 
Chiriac. llustraţiile au fost realizate de talentatul gravor, Ivan Bacov: cadrul 

filei de titlu, scena „Duminica tuturor sfinților” (f. /4/ v.) și o serie de vV Nu 

frontispicii și viniete, care marchează începutul și sfârșitul capitolelor. 1805 votul 

Gravura de pe fila de titlu este reprodusă după cea a ediţiei de la Liov. Da 


Compoziţia în stil baroc este o rafinată alegorie a titlului și conținutului cărții, 


exprimată prin opt texte extrase din Vechiul și Noul Testament și opt imagini 


inspirate de acestea. 


Cheia înţelesului ocupă un loc important în istoria culturii românești, 
reprezentând o valoroasă sursă documentară pentru istoria limbii și 
literaturii noastre vechi. Ea se impune totodată atenţiei și din perspectiva 
unor „Întâietăţi”: este prima carte publicată la București în limba română, 


întâia carte imprimată la Tipografia Mitropoliei și prima tipăritură în care apar 


xilogravuri realizate de Ivan Bacov. 


Articol scris de Daniela Lupu/Muzeul Municipiului București 


Explicația imaginilor: 


1. 


2. Xilogravura „Duminica tuturor sfinţilor” realizată de Ivan Bacov 


© Abonează-te acum la canalul nostru de Telegram cotidianul.RO, 

pentru a fi mereu la curent cu cele mai recente știri și informaţii de 
actualitate. Fii cu un pas înaintea tuturor, află primul despre evenimentele 
importante, analize și povești captivante. 

Răsvan Popescu ar fi un 

lansării cărţii "Bătălia Rosario Livatino celor Patriotice (alternativ: 


pentru viitorul care îl omorau. [...] Formațiunile de Luptă 
României, "Gândurile Patriotică-F.L.P.) au fost 
unui român la vârful niște formaţiuni 

NATO”, autor Mircea paramilitare românești 
Geoană, Secretar înființate în (...) [...] 

„Crucea, cârjea, mitra și capasul mare/ Cu aceaste patru arme să bată 
războiu tare” ne infioara aceste cuvinte simple, pronuntate de romani 
intelepti, mari crestini si ziditori de Tara, citind-u-le ne intrebam unde a 


disparut Doamne, frumusetea Poporului roman. Predicile din aceasta Carte 


sfanta, ar trebui rostite in Parlamentul Romaniei, pt limpezirea mintii si 
sensibilizarea brutelor care tortureaza pe romani si fura ca-n codru de la 
gura copiilor si bolnavilor. 

Precizare: 


Ziarul Cotidianul își propune să găzduiască informaţii și puncte de vedere 


diverse și contradictorii. Publicaţia roagă cititorii să evite atacurile la 
persoană, vulgarităţile, atitudinile extremiste, antisemite, rasiste sau 
discriminatorii. De asemenea, invită cititorii să comenteze subiectele 


articolelor sau să se exprime doar pe seama aspectelor importante din viaţa 


lor si a societăţii, folosind un limbaj îngrijit, într-un spaţiu de o dimensiune 


rezonabilă. Am fi de-a dreptul bucuroși ca unii comentatori să semneze cu 


numele lor sau cu pseudonime decente. Pentru acurateţea spațiului afectat, 


redacţia va modera comentariile, renuntînd la cele pe care le consideră 


nepotrivite. 

